google/wiki40b huggingface dataset:
Αύγουστος του Σλέσβιχ-Χόλσταϊν-Σόνντερμπουρκ-Μπεκ

Βιογραφία

Ήταν ο πρωτότοκος γιος του Αυγούστου-Φιλίππου δούκα του Σ.Χ.Σ.Μπεκ και της Μαρίας-Σίβυλλας, κόρης του Γουλιέλμου-Λουδοβίκου κόμη του Νασσάου-Ζάαρμπρυκεν. O πατέρας του ήταν ο ιδρυτής τού κλάδου τού Μπεκ· όταν ο 5ος απόγονός του απέκτησε  το Γκλύκσμπουρκ, ο κλάδος έγινε γνωστός με το όνομα αυτό. 
Διαδέχθηκε τον πατέρα του το 1675. Το μέγαρο Μπεκ ήταν η έδρα της ομώνυμης κυριότητας στο Ούλενμπουρκ, που στην εποχή μας είναι ο μικρότερος δήμος του Λεν (Löhne). Η πόλη Λεν βρίσκεται στη Βόρεια Ρηνανία-Βεστφαλία. Την εποχή εκείνη το Ούλενμπουρκ υπαγόταν στην επισκοπή του Μύντεν, περιοχή που απέκτησε το 1648 ο μάργραβος του Βρανδεμβούργου. Αυτός επέκτεινε τον στρατό του και ζητούσε στρατιώτες και αξιωματικούς. Επειδή η πρώτη απαίτηση για να γίνει κάποιος αξιωματικός ήταν να έχει γεννηθεί ευγενής, ήταν φυσικό για τον Αύγουστο να ακολουθήσει στρατιωτική σταδιοδρομία: έγινε υποστράτηγος του στρατού του Βρανδεμβούργου.
Το 1689 ασθένησε από δυσεντερία και απεβίωσε στη Βόννη σε ηλικία 37 ετών. Τον διαδέχθηκε ο μόνος γιος του Φρειδερίκος-Γουλιέλμος Α΄.
Διγενής Ακρίτας Μόρφου

Ίδρυση

Ο Διγενής Ακρίτας Μόρφου ιδρύθηκε στις 23 Απριλίου 1931. Το σωματείο ιδρύθηκε από μια ομάδα 38 ευέλπιδων της Μόρφου. Η συγκέντρωση για την ίδρυση του σωματείου έγινε στο σπίτι που γεννήθηκε και μεγάλωσε ο Λουκής Ακρίτας. Στο σωματείο δόθηκε το όνομα Διγενής Ακρίτας ώστε να συνοψίζει την εθνική δράση του σωματείου αλλά και λόγω μιας παράδοσης που ήθελε το Διγενή Ακρίτα να έχει ζήσει στην ακριτική Μόρφου. Σκοποί του σωματείου ήταν η  εθνική, ηθική, καλλιτεχνική, πνευματική και πολιτιστική ανάπτυξη του λαού και ειδικά της νεολαίας, η τόνωση και διάδοση των ελληνοχριστιανικών ιδεωδών και η παραγωγή, ανάπτυξη και καλλιέργεια του αθλητισμού.

Έμβλημα και χρώματα

Έμβλημα του σωματείου είναι ο τοξότης και χρώματα του το πράσινο και το άσπρο.
Κυριάκος Τοχούρογλου

Καριέρα

Ο Κυριάκος Τοχούρογλου έκανε τα πρώτα του ποδοσφαιρικά βήματα σε ηλικία μόλις 9 ετών και συγκεκριμένα το 1981, χρονιά την οποία εντάχθηκε στις ακαδημίες της Γλέιντσβιλ Ράιντ Μάτζικ, ομάδα της Αυστραλίας. Το 1983, ο Τοχούρογλου αναγκάστηκε να ταξιδέψει μαζί με τους γονείς του στην Ελλάδα αφήνοντας πίσω την Αυστραλία.
Η πρώτη ελληνική ομάδα στην οποία αγωνίστηκε ο Τοχούρογλου ήταν η Δόξα Δράμας. Αν και ήταν μόνο 19 ετών, ο Κυριάκος Τοχούρογλου πήρε αρκετές ευκαιρίες κάτω από τα γκολποστ της ομάδας της Δράμας και παρά το χαμηλό του ύψος κατάφερε σε πολλές περιπτώσεις να υπερασπιστεί με επιτυχία την εστία του. Στην Δόξα Δράμας πραγματοποίησε συνολικά 52 εμφανίσεις σε δύο χρόνια.
Το καλοκαίρι του 1994 μέτα από την εξαιρετική εμφάνιση του στον αγώνα της Δοξας Δράμας, της οποίας ήταν τερματοφύλακας, εναντίον του Ολυμπιακού, η οποία έκανε τον τους παράγοντες του ολυμπιακού να θέλουν να τον απορροφήσουν στην ομάδα τους, ο Τοχούρογλου μεταπήδησε στον Ολυμπιακό Πειραιώς  τον οποίο παρέμεινε επίσης για δύο χρόνια πραγματοποιώντας συνολικά 17 εμφανίσεις.
Τον Ιούλιο του 1996, ο Κυριάκος Τοχούρογλου μεταπήδησε στον Πανηλειακό, στον οποίο παρέμεινε για ένα χρόνο πραγματοποιώντας 32 συμμετοχές ως βασικός. Οι πολύ καλές του εμφανίσεις οδήγησαν την διοίκηση του Ολυμπιακού Πειραιώς στο να δώσει μια δεύτερη ευκαιρία στον Τοχούρογλου να παραμείνει στην ομάδα. Ο Ολυμπιακός του έδωσε την ευκαιρία να αγωνιστεί μεταξύ άλλων και σε μεγάλες ευρωπαικές διοργανώσεις όπως το Τσάμπιονς Λιγκ (6 συμμετοχές) και το Κύπελλο ΟΥΕΦΑ (2 συμμετοχές). Συνολικά στη δεύτερη θητεία του στον Ολυμπιακό, ο Τοχούρογλου πραγματοποίησε 38 συμμετοχές, ενώ παράλληλα κατέκτησε 3 Πρωταθλήματα Ελλάδος (1998, 1999, 2000) και 1 Κύπελλο Ελλάδος (1999).
Το 2000, ο Τοχούρογλου αποφάσισε να ταξιδέψει στη Θεσσαλονίκη για χάρη του ΠΑΟΚ, στον οποίο παρέμεινε για 8 χρόνια, και συγκεκριμένα μέχρι το 2008. Με τον ΠΑΟΚ πραγματοποίησε συνολικά 144 συμμετοχές ενώ κατέκτησε και δύο Κύπελλα Ελλάδας το 2001 και το 2003.
Μετα από 8 χρόνια στον ΠΑΟΚ ο Κυριακος Τοxούρογλου αποχώρησε απ την ομάδα και προέβη στην απόκτηση του διπλώματος του ως προπονητής. Έκανε την πρακτική του ως προπονητής τερματοφυλάκων στην ομάδα της Σκοντα Ξανθης όπου και παρέμεινε μέχρι το 2010. Τον Αύγουστο του 2011, ο Τοχούρογλου αποφάσισε να επιστρέψει στην Αυστραλία και να αγωνιστεί στην ομάδα από την οποία ξεκίνησε την καριέρα του, την Γλέιντσβιλ Ράιντ Μάτζικ για τις αποδόσεις του στην οποία έχει κερδίσει το βραβείο του "Τερματοφύλακα της χρονιάς" επί 4 συναπτά έτη το 2012, 2013, 2014, 2015 και να ασχοληθεί ως υπεύθυνος, προπονητής και γενικός σκάουτερ των ακαδημιών του Ολυμπιακού στην Αυστραλία.
320 Αικατερίνη

Φυσικά χαρακτηριστικά

Η μέση διάμετρος της Αικατερίνης εκτιμάται σε 17 ως 37 χιλιόμετρα, ενώ η μάζα της είναι άγνωστη, όπως και τα υπόλοιπα φυσικά της χαρακτηριστικά.
Ποσείδι Χαλκιδικής

Γεωγραφία

Το ακρωτήρι του Ποσειδίου ή της Κασσάνδρας, βρίσκεται στην απόληξη της δυτικής προεξοχής της χερσονήσου της Κασσάνδρας. Η χαμηλότερη περιοχή έχει μορφή σφήνας με μια κυρτότητα στο άκρο και έχει έκταση ενός τετραγωνικού χιλιομέτρου. Αποτελεί χαρακτηριστική περίπτωση συγκέντρωσης υλικών που οφείλεται στην απόθεση άμμου, ενώ κατά περιοχές έχουμε χοντρόκοκκους και λεπτότερους κόκκους άμμου που μεταφέρονται ανάλογα με την φορά του ανέμου και των κυμάτων.

Πρόσβαση και υποδομές

Το Ποσείδι βρίσκεται σε απόσταση 104 χιλιομέτων από το κέντρο της Θεσσαλονίκης, 46 χιλιόμετρα από τα  Νέα Μουδανιά, 19 χιλιόμετρα από τη Καλλιθέα. Τακτικά δρομολόγια με λεωφορείο εκτελεί το ΚΤΕΛ Χαλκιδικής με τρία δρομολόγια την ημέρα μετ' επιστροφής. Στον οικισμό και στην ευρύτερη περιοχή υπάρχουν ξενοδοχειακές μονάδες μικρής και μεγάλης δυναμικότητας, οργανωμένες παραλίες, χώροι εστίασης και αναψυχής. Υπάρχουν επίσης δυο κατασκηνώσεις (κάπινγκ), μία ιδιωτική (πρώην ΕΟΤ) και μία που διαχειρίζεται το Αριστοτελείο Πανεπιστημίο Θεσσαλονίκης.
Πανελλήνιο πρωτάθλημα καλαθοσφαίρισης γυναικών 1971-1972

Πανελλήνιο πρωτάθλημα καλαθοσφαίρισης γυναικών 1972. Η τελική φάση έγινε στη Θεσσαλονίκη από 25 έως 27 Αυγούστου 1972. Συμμετείχαν τέσσερις ομάδες, από το πρωτάθλημα Κέντρου ο Πειραϊκός Σύνδεσμος και το Αμερικανικό Κολλέγιο Θηλέων Αθηνών, και από το πρωτάθλημα Θεσσαλονίκης ο Ηρακλής και ο Απόλλων Καλαμαριάς. Πρωταθλητής αναδείχθηκε ο Ηρακλής.
Στέλιος Αλεξανδρόπουλος

Σύγκρουση με τις Πρυτανικές Αρχές του Πανεπιστημίου Κρήτης

Ο Στέλιος Αλεξανδρόπουλος είχε συμμετοχή στον αντιδικτατορικό αγώνα, ενώ μέχρι το τέλος της ζωής του δρούσε με γνώμονα το δίκαιο, την αλήθεια και την αξιοκρατία. Το 2006 κατηγορήθηκε από τις διοικητικές αρχές του Πανεπιστημίου Κρήτης για συκοφαντία του ιδρύματος, λόγω των καταγγελιών του για αναξιοκρατικές διαδικασίες στο Πρόγραμμα Μεταπτυχιακών Σπουδών του τμήματος Πολιτικής Επιστήμης του Πανεπιστημίου Κρήτης. Τον Απρίλιο του 2006 του κοινοποιήθηκε από την πρυτανεία η παραπομπή του στο ανώτατο πειθαρχικό όργανο των καθηγητών. Στις 3/5/2006, αποχώρησε από τη Γενική συνέλευση του τμήματος Πολιτικής Επιστήμης του Πανεπιστημίου Κρήτης και λίγα λεπτά αργότερα, άφησε την τελευταία του πνοή μέσα στο γραφείο του. 
Ο θάνατός του έφερε σωρεία αποκαλύψεων και καταγγελιών για το τμήμα Πολιτικής Επιστήμης.  Σύσσωμη η ακαδημαϊκή κοινότητα απαίτησε την αποκατάσταση της μνήμης του.Σήμερα,το αμφιθέατρο Δ6 έχει ονομαστεί προς τιμήν του ΑΜΦΙΘΕΑΤΡΟ ΣΤΕΛΙΟΥ ΑΛΕΞΑΝΔΡΟΠΟΥΛΟΥ.

Άλλες δραστηριότητες

Υπήρξε συνεργάτης του Ε.Κ.Κ.Ε. και του Ινστιτούτου Εργασίας της Γ.Σ.Ε.Ε.. Συμμετείχε επίσης στη δημιουργία του διαδικτυακού τόπου για τα κοινωνικά κινήματα.
Εφαλτήριο

Το εφαλτήριο είναι όργανο γυμναστικής, κινητό ή ακίνητο, ένα από τα σπουδαιότερα της άλλοτε σουηδικής γυμναστικής, η της σύγχρονης ενόργανης γυμναστικής.

Ετυμολογία

Ο όρος προέρχεται ετυμολογικά από το ρήμα εφάλλομαι που σημαίνει υπερπηδώ, πηδώ πάνω από. Η λέξη μαρτυρείται από το 1855, από τον Γεώργιο Παγώνα.
Δυτικό Τείχος

Ιστορία

Περισσότερο από το μισό του τείχους, συμπεριλαμβανομένων των τμημάτων κάτω από το επίπεδο του δρόμου, θεωρείται ότι κατασκευάστηκε από τον Ηρώδη το Μέγα το 19 π.Χ., αν και φαίνεται ότι οι εργασίες συνεχίστηκαν μετά το θάνατό του. Το υπόλοιπο κατασκευάστηκε μετά το 7ο αιώνα. Είναι για αιώνες τόπος προσευχής και προσκυνήματος των Εβραίων· η αρχαιότερη πηγή που παραπέμπει σε εβραϊκή θρησκευτική προσκόλληση στο χώρο χρονολογείται στον 4ο αιώνα. Από τα μέσα του 19ου αιώνα και μετά έγιναν προσπάθειες να αγοραστούν δικαιώματα ιδιοκτησίας στο ίδιο το τείχος αλλά και την άμεση περιοχή από διάφορους Εβραίους, αλλά καμία δεν ήταν επιτυχής. Με την άνοδο του σιωνιστικού κινήματος στις αρχές του 20ου αιώνα, το τείχος έγινε σημείο προστριβών μεταξύ της Εβραϊκής κοινότητας και της μουσουλμανικής θρησκευτικής ηγεσίας. Η τελευταία ανησυχούσε ότι οι θρησκευτικές διαστάσεις του Δυτικού Τείχους θα χρησιμοποιούνταν ως βάση ενίσχυσης των εθνικιστικών εβραϊκών αξιώσεων στο Όρος του Ναού και την Ιερουσαλήμ. Τα κρούσματα βίας μπροστά στο τείχος έγιναν σύνηθες φαινόμενο με αποτέλεσμα την σύγκληση μιας διεθνούς επιτροπής το 1930 για τον καθορισμό των δικαιωμάτων και των αξιώσεων των Εβραίων και των μουσουλμάνων σε σχέση με το τείχος. Μετά τον αραβοϊσραηλινό πόλεμο του 1948, το τείχος τέθηκε υπό τον έλεγχο της Ιορδανίας και οι Εβραίοι αποκλείστηκαν από την περιοχή για 19 χρόνια. Το Ισραήλ κατέλαβε την Παλιά Πόλη της Ιερουσαλήμ στον Πόλεμο των έξι ημερών το 1967, κατεδαφίζοντας την παρακείμενη στο τείχος ηλικίας 770 ετών μαροκινή συνοικία.
Μιχαήλ Βλαστός

Βιογραφικά στοιχεία

Γεννήθηκε στην Αθήνα και ήταν γιος του Παντελή Βλαστού (Τριέστη 1836 - Μασσαλία 1914) και της Πηνελόπης Κάπαρη (Κωνσταντινούπολη, 1846 - Μασσαλία 1920). Σε νεαρή ηλικία εγκαταστάθηκε στη Μασσαλία, όπου και εργάστηκε στον  εμπορικό οίκο των αδελφών Ράλλη, ενώ έζησε για μεγάλα χρονικά διαστήματα στη Μεγάλη Βρετανία και τις ΗΠΑ. 
Ασχολήθηκε με την συλλογή νομισμάτων και σύντομα απέκτησε μια άριστη συλλογή νομισμάτων του Τάραντα. Το 1932 εγκαταστάθηκε στην Αθήνα, όπου και σχημάτισε επίσης αξιόλογη συλλογή πρωτοαττικών αγγείων. Πρέπει να σημειωθεί ότι ο Βλαστός, αν και ευκατάστατος, δεν διέθετε σημαντική οικονομική επιφάνεια. Διετέλεσε σύμβουλος της Αρχαιολογικής Εταιρείας, και ιδρυτής και πρώτος πρόεδρος της Εταιρείας των φίλων του Εθνικού Αρχαιολογικού Μουσείου. Δημοσίευσε επιστημονική μελέτη περί των νομισμάτων του Τάραντα και τιμήθηκε από την Γαλλική Ακαδημία των Επιγραφών με το Βραβείο «Allier de Hauteroche».
Το 1988, η σημαντική αρχαιολογική συλλογή του δωρήθηκε από τον σύζυγο της κόρης του, Πηνελόπης-Ιουλίας και τα παιδιά τους (τον Ιωάννη Σερπιέρη, και τα παιδιά τους Πατρίτσια-Λαυρία συζ. Παπαδημητρίου, Σαβίνα Ι. Σερπιέρη και Φερνάνδο Ι. Σερπιέρη) στο Εθνικό Αρχαιολογικό Μουσείο της Αθήνας, ως σ«συλλογή Βλαστού-Σερπιέρη».
Ήταν παντρεμένος με την Ρεγγίνα Λιδωρίκη (κόρη του Γεωργίου Λιδωρίκη και της Ερατώς Δάρα), με την οποία απέκτησαν δυο παιδιά στη Μασσαλία: τον Παντελή (4 Οκτ. 1900 - 1974) και την Πηνελόπη-Ιουλία (Ντιντί Βλαστό) (8 Απρ. 1903 - 1985), γνωστή αθλήτρια της αντισφαίρισης (τέννις) και ολυμπιονίκη του 1924.
Απεβίωσε το 1936.
Φιλαδέλφεια (Αρμενία)

Η Φιλαδέλφεια ήταν αρχαία πόλη στην Αρμενία. Αναφέρεται μονάχα στον Πευτιγγεριανό χάρτη, ως Filadelfia.
Βάσει του χάρτη, στα νότια του χωριού Catispi (που βρισκόταν μάλλον στα σύνορα Ατροπατηνής Μηδίας - Αρμενίας), καταδεικνύεται οδός με κατεύθυνση ανατολικά προς τα Εκβάτανα. Στον πρώτο σταθμό αναφέρεται η εν λόγω πόλη. Ο Johann Gustav Droysen αποδίδει την ίδρυσή της στον Σελευκίδη βασιλιά Δημήτριο Φιλάδελφο, ίσως όταν αυτός νίκησε τους Πάρθους το 139 π.Χ. (προτού τον αιχμαλωτίσουν).
Πιθανώς να πρόκειται για την σημερινή Σαλμάς (Salmas) του δυτικού Αζερμπαϊτζάν της Περσίας.
Ρυάκι Αχαΐας

Τοποθεσία

Είναι οικισμός για τον οποίο δεν υπάρχουν στοιχεία οριοθέτησης. Βρίσκεται κτισμένος στις δυτικές υπώρειες του Παναχαϊκού, σε υψόμετρο περίπου 275 μέτρων. Αναφέρεται η περιοχή και ως «Ρυάκι Σουλίου» ή «Νέο Σούλι».

Διοικητική εξέλιξη

Κατά τη χρονική περίοδο 14/03/1971-17/03/1991 τμήμα της γεωγραφικής έκτασης κοντά στην οποία βρίσκεται ο σύγχρονος οικισμός Νέο Σούλι είχε αναγνωριστεί ως ξεχωριστός οικισμός, επίσης με την ονομασία «Νέο Σούλι», και είχε ενταχθεί στην τότε Κοινότητα Ελικίστρας. Εκείνος ο οικισμός καταργήθηκε στις 17/03/1991 και προσαρτήθηκε στον τότε νεοϊδρυθέντα οικισμό Ρυάκι της τότε Κοινότητας Ελικίστρας.
Το Ρυάκι είναι σχετικά καινούριος οικισμός καθώς αναγνωρίστηκε ως τέτοιος στις 17/03/1991, όταν και υπήχθη στην τότε Κοινότητα Ελικίστρας. Την περίοδο 1997-2010, βάσει του «Σχεδίου Καποδίστριας», ανήκε στο Δήμο Πατρέων ως τμήμα του πρώην Δημοτικού διαμερίσματος Ελικίστρας.

Ιστορικά στοιχεία

Δημιουργήθηκε από κατοίκους του ορεινού Σουλίου, που κατοίκησαν στα πεδινά λόγω των κατολισθήσεων στο Παναχαϊκό. Πιθανότατα οι κάτοικοι του ορεινού Σουλίου σχημάτισαν και τους δύο πεδινούς οικισμούς του Νέου Σουλίου, εκ των οποίων ο οικισμός που ανήκε στην τότε Κοινότητα Ελικίστρας καταργήθηκε και μετονομάστηκε σε Ρυάκι παίρνοντας το όνομα της θέσης «Ρυάκι Ελεκίστρας» στην οποία είχε αρχικά δημιουργηθεί.
Νικόλαος Λεωνίδας

Βιογραφία

Καταγόταν από τις Σπέτσες και υπηρέτησε ως πρόεδρος της Βουλής των Ελλήνων στις αρχές του 20ού αιώνα. Εξελέγη βουλευτής Σπετσών το 1899, το 1910, το 1915 (δύο φορές) και το 1920. Υπηρέτησε επίσης ως αντιπρόεδρος της Βουλής (1899, 1900 και 1902). Ο αδελφός του, Δημήτριος Λεωνίδας, έγινε Δήμαρχος Σπετσών.
Πρωτάθλημα Ε.Π.Σ. Πειραιώς 1924-25

Στις 20 Μαρτίου 1925 έξι ποδοσφαιρικοί σύλλογοι του Πειραιά προχώρησαν στην ίδρυση της Ε.Π.Σ. Πειραιώς, η οποία διοργάνωσε το 1ο πρωτάθλημα Πειραιά. Πρώτος πρωταθλητής Πειραιά αναδείχθηκε ο Ολυμπιακός.

Αποτελέσματα - βαθμολογίες

Τα αποτελέσματα και οι βαθμολογίες του πρωταθλήματος έχουν ως εξής:
Κύπελλο Ισπανίας ποδοσφαίρου ανδρών 2005–06

Το κύπελλο Ισπανίας 2005-06 ήταν η 102η φορά που το συγκεκριμένο κύπελλο διοργανώθηκε και το κατέκτησε η Εσπανιόλ νικώντας στον τελικό την Ρεάλ Σαραγόσα με 4-1.
Ζονατάν Μπορλέ

Καριέρα

Γεννήθηκε στις 22 Φεβρουαρίου 1988 στο Βέλγιο. Ο αδελφός του, Κεβίν, είναι και αυτός δρομέας 400 μέτρων. Το 2008, στους Θερινούς Ολυμπιακούς Αγώνες του Πεκίνου δεν προκρίθηκε στον τελικό των 400 μέτρων. Στο αγώνισμα της σκυταλοδρομίας 4x400 η Βελγική ομάδα κατάφερε να τερματίσει 4η, ενώ είχε ήδη καταρρίψει δύο φορές το εθνικό ρεκόρ δύο φορές στο αγώνισμα (στον ημιτελικό και στον τελικό). Στα τέλη του 2008, ο Τζόναθαν μαζί με τον αδελφό του, Κεβίν, μετακόμισαν από το Βέλγιο στο Ταλαχάσι της Φλόριντα.
Στα Ευρωπαϊκό Πρωτάθλημα Στίβου 2010 κατέκτησε χάλκινο μετάλλιο στα 4x400 μέτρα σκυταλοδρομία. Δύο χρόνια μετά, στο Ευρωπαϊκό Πρωτάθλημα Στίβου 2012 στο Ελσίνκι ήταν χρυσός στα 4x400 μ. σκυτ. Την ίδια επιτυχία είχε στο Ευρωπαϊκό Πρωτάθλημα Στίβου 2016, αλλά και στο Ευρωπαϊκό Πρωτάθλημα Στίβου 2018. Στην ίδια διοργάνωση κατέκτησε το χάλκινο μετάλλιο στα 400 μέτρα, πίσω από τον Μάθιου Χάντσον-Σμιθ και τον αδελφό του Κεβίν, που κέρδισε το αργυρό.
Φυσική συμπυκνωμένης ύλης

Η φυσική συμπυκνωμένης ύλης είναι ο κλάδος της φυσικής που ασχολείται με τη μελέτη μεγάλου αριθμού ισχυρά αλληλεπιδρώντων σωματιδίων, συμπεριλαμβανομένων της μελέτης της στερεάς και υγρής καταστάσης της ύλης, του πλάσματος, των υγρών κρυστάλλων, των πολυμερών και της γέλης (στην Αγγλική γλώσσα gel). Mια από τις πιο εξωτικές καταστάσεις της ύλης που μελετά η φυσική συμπυκνωμένης ύλης είναι η υπεραγωγιμότητα.
Δημόσια Κεντρική Βιβλιοθήκη Λάρισας

Τοποθεσία

Η  αρχική βιβλιοθήκη, κατά την ίδρυσή της, στεγάστηκε στο παλιό τούρκικο τζαμί. Αργότερα η βιβλιοθήκη μεταστεγάστηκε σε άλλο Δημοτικό κτήριο. Το 1972 έγινε Δημόσια και από Δημοτική χαρακτηρίστηκε ως Κεντρική. Το 1976 μεταφέρθηκε σε ενοικιαζόμενο κτήριο και πολύ αργότερα (2012) σε καινούριο ιδιωτικό κτήριο, στην οδό 28ης Οκτωβρίου 9. Η Βιβλιοθήκη αποτελεί πλέον ένα χώρο δημιουργικότητας και απασχόλησης για παιδιά και ενηλίκους.

Περιεχόμενο

Περιλαμβάνει 61.000 τόμους βιβλίων  διαφόρων κατηγοριών και η θεματολογία της καλύπτει όλους τους τομείς της ανθρώπινης γνώσης. Δέχτηκε μεγάλες δωρεές βιβλίων κατά τα πρώτα έτη της λειτουργίας της, όπως τη δωρεά Πιπινοπούλου, τη δωρεά Λογιωτάτου και τη δωρεά του Ομίλου Διανοούμενων. Στις δύο πρώτες δωρεές περιλαμβάνονταν βιβλία του 16ου και 19ου αιώνα.
Ντουαμουτέφ

Ετυμολογία

Το όνομα Ντουαμουτέφ σημαίνει «Αυτός που λατρεύει τη μητέρα του». Στον πόλεμο, η συχνότερη αιτία θανάτου ήταν από τραυματισμούς στον κορμό και το στομάχι. Η θεότητα που προστάτευε αυτό το όργανο συνδεόταν με τον θάνατο από τον πόλεμο και απέκτησε το όνομα Ντουαμουτέφ, που σημαίνει «λατρεύει τη μητέρα πατρίδα του».

Απεικόνιση

Ο Ντουαμουτέφ αναπαρίστατο αρχικά ως άνδρας τυλιγμένος με επιδέσμους μούμιας. Από το Νέο Βασίλειο και μετά, εμφανίζεται με το κεφάλι ενός τσακαλιού.
Ο Ντουαμουτέφ απεικονιζόταν συνήθως στα φέρετρα και ως το πώμα των κανωπικών αγγείων. Πολλές εικόνες της Κρίσης των Νεκρών τον δείχνουν μαζί με τους αδελφούς του μπροστά από τον Όσιρι σε ένα μικρό κρίνο.

Ως προστάτης θεός των κανωπικών αγγείων

Μαζί με τους τρεις άλλους γιους του Ώρου, Ιμσέτ, Χαπί και Κεμπεχσενούφ, ο Ντουαμουτέφ προστάτευε τα μουμιοποιημένα εσωτερικά όργανα. Ο στόχος του ήταν να προστατεύει το στομάχι. Ο προστάτης του είναι η θεά Νηίθ.
Απόδειξη (δικονομία)

Έννοια

Ειδικότερα στη Δικονομία με την ευρύτερη έννοια του όρου χαρακτηρίζονται οι ενέργειες και τα μέσα που λαμβάνονται υπόψη στη πορεία της δίκης, με τα οποία ο δικαστής άγεται στο συμπέρασμα περί της τέλεσης ή όχι αξιόποινης πράξης εκ μέρους του κατηγορουμένου, όπου σε καταφατική περίπτωση περί του βαθμού της ενοχής αυτού, αλλά και της διαπίστωσης κάθε άλλου γεγονότος που σχετίζεται στον προσδιορισμό του δράστη ή των δραστών.

Βάρος της απόδειξης

Το βάρος της απόδειξης των γεγονότων που έλαβαν χώρα σε υπόθεση μίας ποινικής δίκης, σε αντίθεση προς την πολιτική, φέρει τόσο η ανακριτική Αρχή όσο και η δικαστική Αρχή ενώ οι διάδικοι απλά υποβοηθούν το έργο αυτών. Ειδικότερα ο δικαστής οφείλει να ερευνήσει κάθε αποδεικτικό μέσο και να προβεί σε κάθε δυνατή έρευνα και ιδία δράση προκειμένου ν΄ αποκαλύψει την όλη αλήθεια και τις συνθήκες υπό τις οποίες τελέστηκε η υπό εξέταση αξιόποινη πράξη.
Επισκέψιμα σπήλαια στην Ελλάδα

Στην Ελλάδα υπάρχουν πολλά επισκέψιμα σπήλαια. Στα περισσότερα από αυτά ο επισκέπτης πληρώνει κάποιο εισιτήριο εισόδου. Ο παρακάτω κατάλογος βασίζεται στο αρχείο της Ελληνικής Σπηλαιολογικής Εταιρείας.
Κέολ του Ουέσσεξ

Οικογένεια

Ο Κέολ ήταν ο ιδρυτής της δυναστείας που κυβέρνησε το Ουέσσεξ τις περιόδους 591 - 645, 648 - 674 και 676 - 685 συμπεριλαμβάνοντας τον ίδιο τον Κέολ, τον αδελφό του Κέολγουλφ του Ουέσσεξ, τον γιο του Κινεγκίλς του Ουέσσεξ και τους εγγονούς του Κουίκχελμ του Ουέσσεξ, Σέντγουιν του Ουέσσεξ, Σίξμπερθ του Ουέσσεξ και Κενβάλ του Ουέσσεξ. Οι Κοένγουλφ και Κέολγουλφ Α της Μερκίας αναφέρονται σαν απόγονοι του Κέολ κάτι που σημαίνει οτι οι απόγονοι του είχαν εξουσία για τουλάχιστον τρεις αιώνες.
Επεξεργασία δεδομένων

Η επεξεργασία δεδομένων αφορά τη συλλογή, την ταξινόμηση, την καταχώρηση, τη μετα­βολή, την αποθήκευση, την αναζήτηση, και την ανάκτηση δεδομένων με ή χωρίς τη βοήθεια του ηλεκτρονικού υπολογιστή για την παραγωγή πληροφοριών.
Μανυόνι

Μεταφορές

Ο ασφαλτοστρωμένος οδικός κορμός Τ3, ο οποίος συνδέει το Μορογκόρο (Morogoro) με τα σύνορα της Ρουάντα (Rwanda), περνά μέσα από την περιοχή.
Η πόλη Μανυόνι (Manyoni) έχει σταθμό στον Κεντρικό Σιδηρόδρομο των Σιδηροδρόμων της Τανζανίας.

Πληθυσμός

Σύμφωνα με την Εθνική Απογραφή της Τανζανίας του 2012, ο πληθυσμός στην πόλη Μανυόνι (Manyoni) - η οποία ευρίσκεται στο Μεικτό Τμήμα Μανυόνι - ήταν 25.505 άτομα.
Ten Commandments (άλμπουμ)

Τραγούδια

1. Flying High Again (Osbourne, Rhoads, Daisley, Kerslake) - 4:50

2. Crazy Train (Osbourne, Rhoads, Daisley) - 4:50

3. Diary of a Madman (Osbourne, Rhoads, Daisley, Kerslake) - 6:12

4. Shot in the Dark (Osbourne, Soussan) - 4:16

5. Thank God for the Bomb (Osbourne, Lee, Daisley) - 3:53

6. Bark at the Moon (Osbourne) - 4:15

7. Tonight (Osbourne, Rhoads, Daisley, Kerslake) - 5:50

8. Little Dolls (Osbourne, Rhoads, Daisley, Kerslake) - 5:38

9. Steal Away (The Night) (Osbourne, Rhoads, Daisley, Kerslake) - 3:28

10. So Tired (Osbourne) - 3:56
Πανελλήνιο πρωτάθλημα ανώμαλου δρόμου γυναικών 1949

Το Α΄ Πανελλήνιο πρωτάθλημα ανώμαλου δρόμου γυναικών διεξήχθη στις 27 Φεβρουαρίου 1949 στη Νέα Φιλαδέλφεια, με αφετηρία και τερματισμό το γήπεδο της ΑΕΚ και τον κυρίως αγώνα να διεξάγεται στο εκεί Άλσος, σε διαδρομή μήκους 1.200μ.

Ο πρώτος δοκιμαστικός αγώνας

Ο πρώτος δοκιμαστικός αγώνας ανωμάλου δρόμου γυναικών στην Ελλάδα διεξήχθη από την ΤΕ Γυναικών του ΣΕΓΑΣ στις 1 Φεβρουαρίου 1949 στο Άλσος Νέας Φιλαδέλφειας, σε απόσταση 800μ. Συμμετείχαν 15 αθλήτριες και τερμάτισαν οι 11. Η νικήτρια Τασία Καρολόγου έκανε χρόνο 2.59.0. Η επιτυχία του δοκιμαστικού αυτού αγώνα, που είχε χαρακτήρα ανεπίσημου περιφερειακού αγώνα Αττικής, οδήγησε το ΣΕΓΑΣ στην προκήρυξη του πρώτου πανελληνίου πρωταθλήματος.

Πανελλήνιο πρωτάθλημα

Το πανελλήνιο πρωτάθλημα διεξήχθη στις 30 Ιανουαρίου 1949 στη Νέα Φιλαδέλφεια. Αφετηρία και τερματισμός του υπήρξε το γήπεδο της ΑΕΚ. Ο αγώνας διεξήχθη στο γειτονικό Άλσος, σε διαδρομή μήκους 1.200μ. Μετείχαν 17 αθλήτριες από τρία σωματεία: Παναθηναϊκός (10), Πανελλήνιος (5) και Πανιώνιος (2). Τερμάτισαν οι 11. Πρωταθλήτρια αναδείχθηκε η Τασία Καρολόγου του Πανιωνίου, ενώ στο ομαδικό πρώτευσε ο Παναθηναϊκός.
Βραβεία Σωματείου Αμερικανών Παραγωγών του 2007

Η 19η Απονομή των Βραβείων του Σωματείου Αμερικανών Παραγωγών, τα οποία τιμούν τις καλύτερες παραγωγές στο χώρο του αμερικανικού κινηματογράφου και της τηλεόρασης για το έτος 2007, έλαβε χώρα στις 2 Φεβρουαρίου του 2008.
Δημήτριος Δομβριάδης

Βίος

Από το 1844 μέχρι το 1848 σπουδάζει στο Σχολείο των Τεχνών. Ο Όθων αναγνώρισε το ταλέντο του και τον στέλνει με υποτροφία στην Ρώμη, στην Academia di Belle Arti. Αργότερα πάει στην Βουλγαρία όπου πλέον ζει εκεί και διαπρέπει με το όνομα Dobrovitch  (Димитър Добрович). Το έργο του, επηρεασμένο από την τέχνη της αναγέννησης, περιλαμβάνει ηθογραφικές σκηνές και προσωπογραφίες, καθώς και αντιγραφές έργων ιταλικής τέχνης. Έλαβε μέρος σε ομαδικές εκθέσεις στη Ρώμη στην Αθήνα (Ολύμπια, 1875).